sukhrobnurali/uzbek-legal-corpus huggingface dataset:
SUGʻURTALOVChILAR VA QAYTA SUGʻURTALOVChILARNING TOʻLOV QOBILIYATI TOʻGʻRISIDAGI NIZOMGA OʻZGARTISh VA QOʻShIMChA KIRITISh HAQIDA
(order, 2010-12-27)

Oʻzbekiston Respublikasining “Sugʻurta faoliyati toʻgʻrisida”gi Qonuniga (Oʻzbekiston Respublikasi Oliy Majlisining Axborotnomasi, 2002-y., 4-5-son, 68-modda) muvofiq buyuraman: 1. Oʻzbekiston Respublikasi moliya vazirining 2008-yil 22-apreldagi 41-sonli buyrugʻi (roʻyxat raqami 1806, 2008-yil 12-may) (Oʻzbekiston Respublikasi qonun hujjatlari toʻplami, 2008-yil, 20-21-son, 178-modda) bilan tasdiqlangan Sugʻurtalovchilar va qayta sugʻurtalovchilarning toʻlov qobiliyati toʻgʻrisidagi nizomga ilovaga muvofiq oʻzgartish va qoʻshimcha kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 17-band quyidagi tahrirda bayon etilsin: “17. Sugʻurtalovchi (qayta sugʻurtalovchi) boshqa yuridik shaxslarning ustav kapitallariga joylashtirgan aktivlarining umumiy summasi, agar qonun hujjatlarida boshqacha qoida nazarda tutilmagan boʻlsa, sugʻurtalovchi (qayta sugʻurtalovchi) oʻz mablagʻlari manbalari summasining 50 foizi miqdori bilan chegaralanadi, oldingi moliyaviy yil yakuni boʻyicha xalqaro auditning ijobiy xulosasini olgan tijorat banklarining ustav kapitallarida ishtirok etish bundan mustasno.”. 2. 36-band quyidagi mazmundagi jumla bilan toʻldirilsin: “Bunda yil yakuni boʻyicha toʻlov qobiliyati normativlari hisob-kitobini va sugʻurtalovchilarning (qayta sugʻurtalovchilarning) aktivlarini joylashtirishga oid, shuningdek qayta sugʻurta qilish operatsiyalariga oid talablarga rioya qilinganligi toʻgʻrisidagi maʼlumotlar hisobot yilidan keyingi yilning 15-fevralidan, xorijiy investitsiya ishtirokidagi korxonalar tomonidan esa — 25-martidan kechikmagan holda taqdim etiladi.”.
“Markaziy ippodrom” aksiyadorlik jamiyatining ot sporti asosiy bazasini yanada rivojlantirish chora-tadbirlari toʻgʻrisida
(resolution, 2020-04-15)

Respublikada ot sportini yanada ommalashtirish, ippodromni modernizatsiya qilish va “Markaziy ippodrom” ochiq aksiyadorlik jamiyati faoliyatini rivojlantirish maqsadida Vazirlar Mahkamasi qaror qiladi: 1. “Toshkent otchopari” masʼuliyati cheklangan jamiyatning davlatga tegishli aktivlari va mol-mulki negizida ustav fondi 16575,11 mln soʻm boʻlgan va undagi ulushlarni quyidagicha taqsimlagan holda “Markaziy ippodrom” ochiq aksiyadorlik jamiyati taʼsis etilganligi maʼlumot uchun qabul qilinsin: 14945,53 mln soʻmni tashkil qiladigan 90,17 foizi —‎‎ Oʻzbekiston Respublikasi Davlat mulki qoʻmitasi ulushi; 1629,57 mln soʻmni tashkil qiladigan 9,83 foizi —‎‎ “Toshkent otchopari” masʼuliyati cheklangan jamiyat ulushi. 2. Quyidagilar “Markaziy ippodrom” aksiyadorlik jamiyatining asosiy vazifalari etib belgilanishi maʼqullansin: ot sportining milliy va zamonaviy turlarini faol rivojlantirish va targʻib qilish; Toshkent shahridagi markaziy ippodromning moddiy-texnika bazasini xalqaro standartlarga yetkazish; turli sport tadbirlari va musobaqalari xalqaro talablarga muvofiq darajada oʻtkazilishini tashkil etish; ot minishni oʻrgatishning zamonaviy maktabini yaratish hamda ot sportining iqtidorli ustalarini tarbiyalash. 3. Oʻzbekiston Respublikasi Davlat mulki qoʻmitasi, Moliya vazirligi, Ot sporti federatsiyasi hamda “Markaziy ippodrom” ochiq aksiyadorlik jamiyatining: baholash tashkiloti tomonidan 6,756 mlrd soʻm summasida belgilangan, Oʻzbekiston Respublikasi Davlat mulki qoʻmitasining “Markaziy ippodrom” ochiq aksiyadorlik jamiyati ustav fondidagi 40,17 foiz miqdoridagi (13315955 dona aksiya) ulushini belgilangan tartibda sotish; “Markaziy ippodrom” ochiq aksiyadorlik jamiyatining aksiyalarini qoʻshimcha ravishda chiqarish, ustav fondi miqdorini kamida 29,5 mlrd soʻmgacha yetkazish, ularni joylashtirishdan olingan mablagʻlarni faqat ushbu qarorning 2-bandida koʻrsatilgan vazifalarni amalga oshirishga sarflash uchun jamiyatning maxsus maqsadli hisob raqamiga yoʻnaltirish toʻgʻrisidagi takliflariga rozilik berilsin. 5. “Markaziy ippodrom” ochiq aksiyadorlik jamiyatining Kuzatuvchi kengashiga: respublikada ot sportining asosiy bazasi sifatida “Markaziy ippodrom” ochiq aksiyadorlik jamiyatini modernizatsiya qilish va yanada rivojlantirish tadbirlari rejasini bir oy muddatda ishlab chiqish; jamiyatning maxsus maqsadli hisob raqamida jamlanayotgan mablagʻlardan maqsadli va samarali foydalanish tavsiya etilsin. 6. Oʻzbekiston Respublikasi Davlat mulki qoʻmitasi: oʻn kun muddatda ushbu qarorning 3-bandida koʻrsatilgan ulushning belgilangan tartibda birja savdolariga qoʻyilishini taʼminlasin; “Markaziy ippodrom” ochiq aksiyadorlik jamiyatiga jamiyat aksiyalarining qoʻshimcha ravishda chiqarilishini qimmatli qogʻozlar bozorini tartibga soluvchi vakolatli organda davlat roʻyxatidan oʻtkazishda koʻmaklashsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
SOLIQ VA BUDJET SIYOSATINING 2011 YILGA MOʻLJALLANGAN ASOSIY YOʻNALIShLARI QABUL QILINGANLIGI MUNOSABATI BILAN OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2020-01-08)

“493-modda. Vaqtincha mehnatga qobiliyatsizlik, homiladorlik va tugʻish nafaqalarini toʻlash boʻyicha majburiyatdan boʻyin tovlash
Vaqtincha mehnatga qobiliyatsizlik, homiladorlik va tugʻish nafaqalarini qonun hujjatlarida belgilangan miqdorlarda toʻlash boʻyicha majburiyatdan boʻyin tovlash — mansabdor shaxslarga eng kam ish haqining oʻn baravaridan oʻn besh baravarigacha miqdorda jarima solishga sabab boʻladi”; 2) quyidagi mazmundagi 1755-modda bilan toʻldirilsin:

“1755-modda. Xodimlar sonini yashirish
Xodimlar sonini yashirish — fuqarolarga eng kam ish haqining bir baravaridan besh baravarigacha, mansabdor shaxslarga esa — besh baravaridan oʻn baravarigacha miqdorda jarima solishga sabab boʻladi. Xuddi shunday huquqbuzarlik maʼmuriy jazo chorasi qoʻllanilganidan keyin bir yil davomida takror sodir etilgan boʻlsa, — fuqarolarga eng kam ish haqining besh baravaridan oʻn baravarigacha, mansabdor shaxslarga esa — oʻn baravaridan oʻn besh baravarigacha miqdorda jarima solishga sabab boʻladi”; 3) 255-moddaning birinchi qismi “492” raqamidan keyin “493” raqami bilan toʻldirilsin; 4) 264-moddaning birinchi qismidagi “1754-moddasida” degan soʻzlar “1754, 1755-moddalarida” degan soʻzlar bilan almashtirilsin. 3-modda. Oʻzbekiston Respublikasining 1998-yil 24-dekabrda qabul qilingan “Xoʻjalik yurituvchi subyektlar faoliyatini davlat tomonidan nazorat qilish toʻgʻrisida”gi 717-I-sonli Qonunining (Oʻzbekiston Respublikasi Oliy Majlisining Axborotnomasi, 1999-yil, № 1, 8-modda; 2000-yil, № 5-6, 153-modda; 2001-yil, № 1-2, 23-modda; 2004-yil, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 3, 119-modda; 2007-yil, № 12, 598-modda; 2008-yil, № 12, 640-modda; 2010-yil, № 9, 336-modda) 12-moddasi ikkinchi qismining ikkinchi xatboshisi quyidagi tahrirda bayon etilsin: “tekshiruvlarni oʻtkazish zarurati Oʻzbekiston Respublikasi Prezidentining yoki Oʻzbekiston Respublikasi Hukumatining qarorlaridan kelib chiqqanda”. 5-modda. Ushbu Qonun 2011-yilning 1-yanvaridan eʼtiboran kuchga kiradi.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2023-10-31)

Oʻzbekiston Respublikasi Prezidentining “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida” 2010-yil 27-avgustdagi PQ-1396-son qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining “Sanoatda va konchilikda ishlarning bexatar olib borilishini nazorat qilish agentligini Oʻzbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish Davlat inspeksiyasiga aylantirish toʻgʻrisida” 2004-yil 9-iyuldagi PF-3454-son Farmonining 2-bandi oʻz kuchini yoʻqotgan deb hisoblansin. 4. Oʻzbekiston Respublikasi Prezidentining “DAEWOO INTERNATIONAL” (Koreya Respublikasi) korporatsiyasi bilan Oʻzbekiston Respublikasining Ustyurt mintaqasidagi Qosquduq va Ashibuloq investitsiya bloklarida geologiya-razvedka ishlarini olib borish boʻyicha Bitimni amalga oshirish chora-tadbirlari toʻgʻrisida” 2008-yil 28-apreldagi PQ-846-son qarorining 6-bandida “Oʻzbekiston Respublikasi Davlat geologiya qoʻmitasi huzuridagi” soʻzlari “Oʻzbekiston Respublikasi Vazirlar Mahkamasi huzuridagi” soʻzlari bilan almashtirilsin. 5. Oʻzbekiston Respublikasi Prezidentining “PETRONAS” (Malayziya) korporatsiyasi bilan geologiya-qidiruv ishlari, konlarni qazish va obod qilish hamda neftgazkimyoni rivojlantirish sohasida hamkorlikni davom ettirish chora-tadbirlari toʻgʻrisida” 2008-yil 2-maydagi PQ-854-son qarorining 7-bandida “Oʻzbekiston Respublikasi Davlat geologiya va mineral resurslar qoʻmitasi” soʻzlari “Oʻzbekiston Respublikasi Vazirlar Mahkamasi” soʻzlari bilan almashtirilsin. 6. Oʻzbekiston Respublikasi Prezidentining “Koreya milliy neft korporatsiyasi bilan Oʻzbekiston Respublikasining Fargʻona mintaqasidagi Namangan-Tergachi va Chust-Pop investitsiya bloklarida geologiya-razvedka ishlarini olib borish haqidagi Bitimni amalga oshirish chora-tadbirlari toʻgʻrisida” 2009-yil 31-martdagi PQ-1085-son qarori 3-bandining toʻrtinchi xatboshida “Oʻzbekiston Respublikasi Davlat geologiya va mineral resurslar qoʻmitasi huzuridagi” soʻzlari “ Oʻzbekiston Respublikasi Vazirlar Mahkamasi huzuridagi” soʻzlari bilan almashtirilsin. 8. Oʻzbekiston Respublikasi Prezidentining “Mingbuloq konini razvedka qilishni davom ettirish va ishlab chiqish boʻyicha investitsiya loyihasini amalga oshirish chora-tadbirlari toʻgʻrisida” 2010-yil 15-apreldagi PQ-1323-son qarorining 11-bandidagi “Sanoatkontexnazorat” soʻzi “Sanoatgeokontexnazorat” soʻzi bilan almashtirilsin.
OʻZBEKISTON ALOQA VA AXBOROTLAShTIRISh AGENTLIGI MARKAZIY APPARATI TUZILMASINI TAKOMILLAShTIRISh TOʻGʻRISIDA
(resolution, 2012-12-19)

Vazirlar Mahkamasining “Oʻzbekiston aloqa va axborotlashtirish agentligi bosh direktorining birinchi oʻrinbosari qoʻshimcha lavozimini kiritish toʻgʻrisida” 2010-yil 26-noyabrdagi 263-son qarorini bajarish yuzasidan, axborot-kommunikatsiya texnologiyalari sohasida kadrlar tayyorlash va innovatsiyalar darajasi va sifatini oshirish maqsadida Vazirlar Mahkamasi qaror qiladi: 1. Oʻzbekiston aloqa va axborotlashtirish agentligining Agentlik markaziy apparati tuzilmasida Oʻzbekiston aloqa va axborotlashtirish agentligi boshqaruv xodimlarining umumiy soni doirasida taʼlim muassasalari faoliyatini muvofiqlashtirish va innovatsiya texnologiyalari boʻlimini tashkil etish toʻgʻrisidagi taklifiga rozilik berilsin. 2. Oʻzbekiston aloqa va axborotlashtirish agentligi markaziy apparatining yangilangan tuzilmasi ilovaga muvofiq tasdiqlansin. 3. Vazirlar Mahkamasining 2004-yil 7-maydagi 215-son qarori (Oʻzbekiston Respublikasi QT, 2004-y., 5-son, 47-modda) bilan tasdiqlangan Oʻzbekiston aloqa va axborotlashtirish agentligi toʻgʻrisidagi nizomning 16-bandi ikkinchi va uchinchi xatboshi quyidagi tahrirda bayon qilinsin: “Bosh direktorning Oʻzbekiston Respublikasi Vazirlar Mahkamasi tomonidan belgilangan tartibda lavozimga tayinlanadigan va lavozimdan ozod qilinadigan toʻrt nafar oʻrinbosari, shu jumladan ikki nafar birinchi oʻrinbosari boʻladi. Maqomiga koʻra bosh direktor vazirga, bosh direktorning birinchi oʻrinbosarlari va oʻrinbosarlari — tegishli ravishda vazirning birinchi oʻrinbosarlariga va oʻrinbosarlariga tenglashtiriladi”. 4. Vazirlar Mahkamasining “Oʻzbekiston aloqa va axborotlashtirish agentligini boshqarish tuzilmasini takomillashtirish toʻgʻrisida” 2004-yil 23-avgustdagi 404-son qarori (Oʻzbekiston Respublikasi QT, 2004-y., 8-son, 86-modda) oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
VAZIRLAR MAHKAMASINING 2009 YIL 18 AVGUSTDAGI 233-SON QARORI BILAN TASDIQLANGAN BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2011-09-04)

Oʻzbekiston Respublikasi Prezidentining 2010-yil 15-noyabrdagi PF-4253-son “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2010-y., 46-son, 413-modda) hamda Oʻzbekiston Respublikasi Vazirlar Mahkamasining 2009-yil 18-avgustdagi 233-son “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi hamda Moliya vazirligi qaror qiladi: 1. Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari 2010-yil 1-dekabrdan ilmiy va rahbar xodimlarning bazaviy lavozim maoshlari miqdorlari oʻzgarganligini hisobga olib, ish haqlarini qayta hisoblab toʻlanishini taʼminlasinlar. 3. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Mehnat va aholini ijtimoiy muhofaza qilish vazirligi va Moliya vazirligining 2010-yil 16-avgustdagi 1, 152/1-Q/Q, 66-son “Vazirlar Mahkamasining 2009-yil 18-avgustdagi 233-son qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorini oʻzgartirish toʻgʻrisida”gi (roʻyxat raqami 2137, 2010-yil 27-avgust) (Oʻzbekiston Respublikasi qonun hujjatlar toʻplami, 2009-y., 34-son, 298-modda) qarori oʻz kuchini yoʻqotgan deb hisoblansin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
QORAQALPOGʻISTON RESPUBLIKASI ADLIYA VAZIRLIGI, VILOYATLAR VA TOSHKENT SHAHAR ADLIYA BOSHQARMALARI HUZURIDAGI NOTARIAL ARXIVLAR SHTAT BIRLIKLARI SONI VA YURIDIK VA JISMONIY SHAXSLARGA MAʼLUMOTNOMALAR VA ARXIV HUJJATLARI NUSXALARI, SHUNINGDEK, NOTARIAL TASDIQLANGAN HUJJATLARNING DUBLIKATLARI VA REYESTRLARDAN KOʻCHIRMALAR BERILGANLIGI UCHUN ULAR TOMONIDAN UNDIRILADIGAN HAQ MIQDORLARINI TASDIQLASH TOʻGʻRISIDA
(order, 2010-12-22)

Oʻzbekiston Respublikasining “Notariat toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-y., 2-son, 42-modda) 10-moddasiga va Oʻzbekiston Respublikasi Vazirlar Mahkamasining 2010-yil 2-iyundagi 104-son “Oʻzbekiston Respublikasi Prezidentining “Oʻzbekiston Respublikasida notariat institutini yanada takomillashtirish choralari toʻgʻrisida” 2010-yil 5-maydagi PF-4216-son Farmonini amalga oshirish chora-tadbirlari haqida”gi qaroriga (Oʻzbekiston Respublikasi qonun hujjatlari toʻplami, 2010-y., 22-son, 175-modda) muvofiq buyuraman: 1. Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari huzuridagi notarial arxivlar shtat birliklari soni ilovaga muvofiq tasdiqlansin. 2. Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari huzuridagi notarial arxivlar tomonidan undiriladigan haq miqdorlari kuyidagi miqdorlarda undirilishi belgilansin: notarial tasdiqlangan hujjatlarning dublikatlarini va reyestrlardan koʻchirmalarini berish uchun — eng kam oylik ish haqining 5 foizi miqdorida; arxiv hujjatlari nusxalarini berish uchun — eng kam oylik ish haqining 2 foizi miqdorida; arxiv maʼlumotnomalarini berish uchun — eng kam oylik ish haqining 1 foizi miqdorida. 3. Pensioner va nogironlarga arxiv hujjatlari maʼlumotnomalari, nusxalari, notarial tasdiqlangan hujjatlarning dublikatlari va reyestrlardan koʻchirmalar berish bepul amalga oshirilsin. 4. Mazkur buyruqning ijrosini nazorat qilish vazir oʻrinbosarlari Gʻ. Xidoyatov va E. Kanyazov zimmalariga yuklansin. 5. Mazkur buyruq Oʻzbekiston Respublikasi Moliya vazirligi bilan kelishilgan. 6. Ushbu buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“INVESTITSIYa MAJBURIYATLARI QIYMATINI OBYEKTNING NARXIGA QOʻShISh ShARTI BILAN IKKI VA UNDAN ORTIQ YIL MOBAYNIDA SOTILMAGAN KORXONA VA YaXLIT OBYEKTLARNING AKSIYALARINI, ULUShLARINI (PAYLARINI) INVESTORLARGA SOTISh TOʻGʻRISIDAGI NIZOMNI TASDIQLASh TOʻGʻRISIDA”GI QAROR HAMDA UNGA OʻZGARTIRIShNI OʻZ KUChINI YOʻQOTGAN DEB TOPISh HAQIDA
(resolution, 2010-12-22)

Oʻzbekiston Respublikasi Vazirlar Mahkamasining 2009-yil 29-yanvardagi 27-sonli “Davlat aktivlarini sotish tartibini yanada takomillashtirish chora-tadbirlari toʻgʻrisida”gi Qarorining (Oʻzbekiston Respublikasi qonun hujjatlari toʻplami, 2009-yil, 6-son, 51-modda) 4-bandiga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash Davlat qoʻmitasining 2002-yil 13-maydagi IU-01/52-son “Investitsiya majburiyatlari qiymatini obyektning narxiga qoʻshish sharti bilan ikki va undan ortiq yil mobaynida sotilmagan korxona va yaxlit obyektlarning aksiyalarini, ulushlarini (paylarini) investorlarga sotish toʻgʻrisidagi nizomni tasdiqlash toʻgʻrisida”gi qarori (roʻyxat raqami 1153, 2002-yil 21-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-y., 11-12-son); Oʻzbekiston Respublikasi davlat mulkini boshqarish va tadbirkorlikni qoʻllab-quvvatlash Davlat qoʻmitasining 2003-yil 16-iyundagi 01/06-3-son “Investitsiya majburiyatlari qiymatini obyektning narxiga qoʻshish sharti bilan ikki va undan ortiq yil mobaynida sotilmagan korxona va yaxlit obyektlarning aksiyalarini, ulushlarini (paylarini) investorlarga sotish toʻgʻrisidagi nizomga oʻzgartirishlar kiritish toʻgʻrisida”gi qarori (roʻyxat raqami 1153-1, 2003-yil 11-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 13-14-son). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“FUQAROLARNING DAVLAT PENSIYA TAʼMINOTI TOʻGʻRISIDA”GI OʻZBEKISTON RESPUBLIKASI QONUNIGA HAMDA OʻZBEKISTON RESPUBLIKASINING MEHNAT KODEKSIGA OʻZGARTISh VA QOʻShIMChALAR KIRITISh HAQIDA
(code, 2023-04-30)

“18-modda. Ish staji toʻliq boʻlmagan chogʻdagi pensiya
Pensiya tayinlash uchun yetarlicha ish stajiga ega boʻlmagan (17-modda) umumiy kasallik oqibatidagi I va II guruh nogironlariga nogironlik pensiyasi bor stajga mutanosib miqdorda (29-modda) tayinlanadi”; 6) 22-moddaning matnidagi “toʻliq” degan soʻz chiqarib tashlansin; 7) 26-moddaning: “a” bandidagi “toʻliq” degan soʻz chiqarib tashlansin; “v” bandi chiqarib tashlansin; 8) 27-modda birinchi qismining: birinchi xatboshisidagi “Toʻliq pensiya” degan soʻzlar “Pensiya” degan soʻz bilan almashtirilsin; “v” bandi chiqarib tashlansin; 9) 28-moddaning “v” bandi chiqarib tashlansin; 10) 29-modda ikkinchi qismining: beshinchi xatboshisi chiqarib tashlansin; oltinchi va yettinchi xatboshilari tegishincha beshinchi va oltinchi xatboshilar deb hisoblansin; 11) 30-moddaning ikkinchi qismidagi “a”, “b” yoki “v” bandlarida” degan soʻzlar “a” yoki “b” bandlarida” degan soʻzlar bilan almashtirilsin; 12) 37-modda: birinchi qismining: “e” va “j” bandlari quyidagi tahrirda bayon etilsin: “e) oliy taʼlim muassasalarida, aspiranturada, doktoranturada va klinik ordinaturada kunduzgi oʻqish, shu jumladan chet elda oʻqish; j) bola 3 yoshga toʻlguncha bolani parvarishlash taʼtillarida boʻlish vaqti, lekin hammasini jamlaganda koʻpi bilan 3 yil”; “i” va “k” bandlari chiqarib tashlansin; ikkinchi va uchinchi qismlaridagi “e” — “k” bandlarda” degan soʻzlar “e” — “z” bandlarda” degan soʻzlar bilan almashtirilsin; 13) 49-modda birinchi qismining: oltinchi xatboshisi chiqarib tashlansin; yettinchi xatboshisi oltinchi xatboshi deb hisoblansin; 14) 50-modda chiqarib tashlansin; 15) 66-moddaning ikkinchi qismi quyidagi tahrirda bayon etilsin: “Mulkchilik shaklidan qatʼi nazar, korxonalar va tashkilotlar: boquvchisini yoʻqotganlik uchun, shuningdek xodimning mehnat vazifalarini bajarishi bilan bogʻliq holda mehnatda mayiblanganligi yoki kasb kasalligiga uchraganligi oqibatidagi nogironlik uchun; xodim ushbu Qonunning 7-moddasida nazarda tutilgan pensiya yoshiga toʻlguniga qadar mazkur Qonun 12-moddasining “b” bandiga muvofiq tayinlangan pensiyalarni toʻlash xarajatlarining oʻrnini qoplovchi pulni ish haqi toʻlashga moʻljallangan mablagʻlar hisobidan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga oʻtkazadi”. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun 2011-yilning 1-yanvaridan eʼtiboran kuchga kiradi. Ushbu Qonun 1-moddasi 15-bandining qoidalari 2016-yil 1-yanvardan eʼtiboran amalga kiritiladi.
OʻZBEKISTON RESPUBLIKASI JINOYAT KODEKSINING 177-MODDASIGA QOʻShIMChA KIRITISh TOʻGʻRISIDA
(code, 2010-12-22)

1-modda. Oʻzbekiston Respublikasining 1994-yil 22-sentabrda qabul qilingan 2012-XII-sonli Qonuni bilan tasdiqlangan Oʻzbekiston Respublikasining Jinoyat kodeksi (Oʻzbekiston Respublikasi Oliy Kengashining Axborotnomasi, 1995-yil, № 1, 3-modda; Oʻzbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 9-10, 165-modda; 2002-yil, № 9, 165-modda; 2003-yil, № 1, 8-modda, № 9-10, 149-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 314-modda, № 12, 417, 418-moddalar; 2006-yil, № 6, 261-modda, № 12, 656-modda; 2007-yil, № 4, 158, 166-moddalar, № 6, 248-modda, № 9, 416, 422-moddalar, № 12, 607-modda; 2008-yil, № 4, 187, 188, 189-moddalar, № 7, 352-modda, № 9, 485, 487, 488-moddalar, № 12, 640, 641-moddalar; 2009-yil, № 1, 1-modda, № 4, 128-modda, № 9, 329, 334, 335, 337-moddalar, № 12, 470-modda; 2010-yil, № 5, 176, 179-moddalar, № 9, 341-modda) 177-moddasi quyidagi mazmundagi toʻrtinchi qism bilan toʻldirilsin: “Tayyorgarlik koʻrilayotgan yoki sodir etilayotgan jinoyat haqida oʻz ixtiyori bilan arz qilgan va uni ochishga faol yordam bergan shaxs javobgarlikka tortilmaydi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.